Diari Oficial de la Generalitat Valenciana


Sumari del DOGV 7175, del 18-12-2013 (2013/11164)

Informació pública del projecte de reparcel·lació forçosa del sector APD/4, Rabassa, fase II-B.
-----------------------------------------------------------------------------------------------

### Dades del document

Número de DOGV
:   7175

Data del DOGV
:   18-12-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/11899


Data del document
:   12-12-2013

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * pla d'urbanisme
    * administració local

Informació pública del projecte de reparcel·lació forçosa del sector APD/4, Rabassa, fase II-B. [2013/11950]  
La regidora d'Urbanisme, amb data 5 de setembre de 2013, ha dictat la resolució següent:  
«Informació pública del projecte de reparcel·lació forçosa del sector APD/4, Rabassa, fase II-B.  
1. Amb data 17 de maig de 2013, l'Institut Valencià de la Vivenda, SA (IVVSA) va presentar el projecte de reparcel·lació forçosa del sector APD/4, Rabassa, fase II-B, per al seu sotmetiment als tràmits d'informació pública i d'audiència als interessats, de conformitat amb el que disposa l'article 177 de la Llei 16/2005, de 30 de desembre, de la Generalitat, Urbanística Valenciana (LUV).   
2. El projecte va ser objecte d'un informe preliminar del Departament de Gestió Urbanística, de 6 de juny de 2013, en el qual es va posar de manifest la necessitat de portar a efecte algunes correccions de caràcter formal en este, bàsicament, a fi de facilitar la seua compressió.   
  
3. El dia 9 d'agost de 2013, l'IVVSA ha presentat la segona versió del projecte de reparcel·lació, sobre la qual el Departament de Gestió Urbanística ha informat que «la documentació presentada atén a les observacions contingudes en l'informe ?anterior- que s'estimen esmenades i, per consegüent, s'informa que el projecte de reparcel·lació forçosa de la fase II-B del sector APD/4 és formalment apte per a la seua exposició pública».  
4. El projecte, que es presenta amb l'objecte de dur a terme la regularització urbanística de les finques incloses en el seu àmbit i d'adjudicar a l'Administració els terrenys que legalment li corresponguen, conté els documents següents:   
 Una memòria composta per set apartats: 1. Antecedents i justificació; 2. Àmbit reparcel·lable; 3. Finques inicials. Béns i drets aportats; 4. Parcel·les resultants; 5.Compte de liquidació; 6. Exempció tributària, i 7. Equip redactor IVVSA.  
 Annex I: Finques inicials.   
 Annex II: Finques resultants.   
 Annex III: Compte de liquidació provisional.   
 Annex IV, que conté huit plans: 1. Emplaçament; 2. Topogràfic; 3. Cadastral; 4. Planejament vigent PRI Rabassa; 5. Finques aportades; 6. Àrea de repartiment; 7. Parcel·les resultants, i 8 Superposició aportades i resultants.  
5. L'àrea reparcel·lable està inclosa en el sector APD/4, Rabassa Fase II i comprén una superfície total de 47.381,18 m², constituïda per 46 parcel·les inicials. S'ubica al nord-oest del terme municipal d'Alacant, i limita, al nord, amb la fase 1 del PERI; al sud, amb l'avinguda de Jaume I; a l'est, amb l'avinguda de la Universitat, i a l'oest amb l'àrea reparcel·lable sector APD/4, Rabassa, fase IIA.   
6. El procediment d'aprovació de la reparcel·lació forçosa consta, bàsicament, dels següents tràmits (art. 177 de la LUV i 416 del ROGTU).  
 Exposició al públic (notificació als interessats i publicació en el Diari Oficial de la Comunitat Valenciana) del projecte de reparcel·lació durant un termini mínim d'un mes.   
 Acreditació prèvia o simultanieja a l'inici del període d'informació de la titularitat i situació de les finques inicials, per mitjà de certificació del Registre de la Propietat de domini i càrregues.  
 Audiència durant quinze dies als titulars registrals no tinguts en compte a l'elaborar el projecte exposat al públic i als afectats per modificacions acordades després del període d'informació pública.  
 Requeriments recíprocs entre els qui hagen resultat adjudicataris de finques en condomini, a fi d'extingir-ne la situació de proindivisió.   
  
 Aprovació per la Junta de Govern Local.  
El sotmetiment a informació pública és competència de l'alcaldessa, de conformitat amb el que preveu l'article 124.ñ de la Llei Reguladora de les Bases del Règim Local, segons la redacció donada per la Llei 57/2003, de 16 de desembre, de Mesures per a la Modernització del Govern Local i, per la seua delegació del dia 16 de juny de 2011, de la Regidora d'Urbanisme.   
Com a conseqüència d'allò que s'ha exposat, resolc:  
Primer  
Sotmetre a informació pública el projecte de reparcel·lació del sector APD/4, Rabassa, fase II-B, presentat el dia 9 d'agost de 2013 per l'Institut Valencià de la Vivenda, SA (IVVSA), per mitjà de la publicació d'un edicte en el Diari Oficial de la Comunitat Valenciana.   
  
Segon  
Prèviament a la publicació de l'edicte, remetre la notificació del present decret als interessats en l'actuació.   
  
Tercer  
Advertir que la informació pública tindrà una duració d'un mes a comptar de la publicació de l'anunci en el Diari Oficial de la Comunitat Valenciana, termini en què els interessats podran presentar al·legacions.  
  
  
Quart  
Amb el resultat de la informació pública i els informes i la resta de tràmits que foren necessaris, sotmetre el projecte a la seua aprovació.»  
El que es publica per a general coneixement, i se significa que l'expedient podrà ser examinat en l'Oficina d'Informació Urbanística, o en la seu de l'IVVSA, sítia en el carrer de Girona, número 4, i que, durant l'indicat termini d'un mes, podran presentar-s'hi al·legacions.   
  
Alacant, 12 de desembre de 2013.- El vicesecretari de l'Ajuntament d'Alacant: Germà Pascual Ruiz-Valdepeñas; la regidora d'Urbanisme de l'Ajuntament d'Alacant. Marta García-Romeu de la Vega.